ตามคาด! NUSA ทุ่ม 700 ล้านซื้อหุ้น WEH
NUSA ซื้อหุ้น WEH จาก DD MART ซึ่งเป็นผู้ถือหุ้นในปัจจุบันของ WEH จำนวน 1,272,728 หุ้น มูลค่าที่ตราไว้หุ้นละ 10 บาทคิดเป็น 1.17% ของหุ้นที่จำหน่ายได้แล้วทั้งหมด โดยซื้อในราคาหุ้นละ 550 บาท รวมเป็นราคาซื้อหุ้นทั้งสิ้นไม่เกิน 700,000,400 บาท 
30 ต.ค. 2558

บริษัท ณุศาศิริ จำกัด (มหาชน)หรือ NUSA ระบุว่า ที่ประชุมคณะกรรมการบริษัทวานนี้(29 ต.ค.)มีมติอนุมัติให้บริษัท ณุศา พาวเวอร์ จำกัด (NUSA POWER) เข้าลงทุนในบริษัทบริษัท วินด์เอ็นเนอยี่โฮลดิ้ง จำกัด หรือ WEH
โดยการให้ณุศา พาวเวอร์เข้าซื้อหุ้นของ WEH จากบริษัท ดีดี มาร์ท โอลดิ้ง จำกัด (DD MART) ซึ่งเป็นผู้ถือหุ้นในปัจจุบันของ WEH จำนวน 1,272,728 หุ้น มูลค่าที่ตราไว้หุ้นละ 10 บาทคิดเป็น 1.17% ของหุ้นที่จำหน่ายได้แล้วทั้งหมด โดยซื้อในราคาหุ้นละ 550 บาท รวมเป็นราคาซื้อหุ้นทั้งสิ้นไม่เกิน 700,000,400 บาท
ทั้งนี้ ณุศา พาวเวอร์นั้น ได้ดำเนินการเพิ่มทุนจดทะเบียนจากทุนจดทะเบียนเดิม 1,000,000 บาท เป็นทุนจดทะเบียนใหม่ 2,800,000,000 บาท มูลค่าที่ตราไว้หุ้นละ 10 บาท โดยการออกหุ้นสามัญจำนวน 27,990,000 หุ้น มูลค่าที่ตราไว้หุ้นละ 100 บาท รวมเป็น 2,799,000,000 บาท
โดย NUSA มีสัดส่วนการถือหุ้นในณุศา พาวเวอร์ไม่น้อยกว่า 99.99% ของทุนจดทะเบียนทั้งหมด ทั้งนี้ ณุศาพาวเวอร์ได้เรียกชำระค่าหุ้นเพิ่มทุนดังกล่าวในครั้งแรกในจำนวน 25% ของมูลค่าหุ้นที่ตราไว้จำนวน 700 ล้านบาท โดยบริษัทจะชำระค่าหุ้นเพิ่มทุนดังกล่าวจากเงินที่ได้รับจากการจัดสรรหุ้นสามัญเพิ่มทุนให้บุคคลในวงจำกัดจากบริษัทจำนวน 700 ล้านบาท
อนึ่ง ก่อนหน้านี้ แหล่งข่าวรายหนึ่งเปิดเผยกับข่าวหุ้นธุรกิจออนไลน์ว่า ได้เกิดกระแสข่าวลือในวันนี้ (5 ต.ค.) ว่าบริษัท ณุศาศิริ จำกัด (มหาชน) หรือ NUSA อยู่ในระหว่างเตรียมการสรุปดีลซื้อหุ้นบริษัท วินด์เอ็นเนอยี่โฮลดิ้ง จำกัด หรือ WEH จำนวนไม่เกิน 4% จากผู้ถือหุ้นรายใหญ่คนหนึ่ง 